**OBČINA IZOLA - COMUNE DI ISOLA**

**Ž U P A N**

Na podlagi 56. člena Statuta Občine Izola (Uradne objave, št. 15/1999 in 17/2012)

R A Z G L A Š A M

**O D L O K   
o gospodarskih javnih službah v Občini Izola**

Ž u p a n

**mag. Igor K O L E N C**

Številka: 354-129/2013

Datum: 30. 12. 2013

**OBČINA IZOLA - COMUNE DI ISOLA**

**OBČINSKI SVET**

Na podlagi 21., 31. in 61. člena Zakona o lokalni samoupravi (Uradni list RS, št. 72/93 ter spremembe in dopolnitve), 3. in 7. člena Zakona o gospodarskih javnih službah (Uradni list RS, št. 32/93 ter spremembe in dopolnitve), 149. člena Zakona o varstvu okolja (Uradni list RS, št. 39/2006 – uradno prečiščeno besedilo ter spremembe in dopolnitve) in 30. in 100. člena Statuta Občine Izola (Uradne objave, št. 15/99 in 17/12) je Občinski svet Občine Izola na 23. redni seji, dne 12. 12. 2013, sprejel

**Odlok o gospodarskih javnih službah v Občini Izola**

1. **Splošne določbe**
2. člen

Ta odlok ureja lokalne gospodarske javne službe v Občini Izola, način njihovega izvajanja, strokovno-tehnične, organizacijske in razvojne naloge, varstvo uporabnikov, financiranje lokalnih gospodarskih javnih služb in druga vprašanja v zvezi z izvajanjem lokalnih gospodarskih javnih službe in druga vprašanja v zvezi z izvajanjem lokalnih gospodarskih javnih služb v Občini Izola (v nadaljevanju: občina).

1. člen

Kot lokalne gospodarske javne službe se opravljajo dejavnosti, ki so z zakonom določene kot obvezne lokalne gospodarske javne službe in dejavnosti, ki so kot izbirne lokalne gospodarske javne službe določene s tem odlokom.

1. **Način opravljanja lokalnih gospodarskih javnih služb**
2. člen
3. Lokalne gospodarske javne službe se opravljajo na podlagi predpisanih tehničnih, oskrbovalnih, stroškovnih, organizacijskih in drugih standardov ter normativov, ki jih predpišejo pristojna ministrstva.
4. Občina z odloki podrobneje uredi način opravljanja posamezne ali več lokalnih gospodarskih javnih služb oziroma podrobneje določi:

* organizacijsko in prostorsko zasnovo njihovega opravljanja po vrstah in številu izvajalcev (v režijskem obratu, javnem gospodarskem zavodu, javnem podjetju, na podlagi koncesije),
* vrsto in obseg javnih dobrin ter njihovo prostorsko razporeditev,
* pogoje za zagotavljanje in uporabo javnih dobrin,
* pravice in obveznosti uporabnikov,
* vire financiranja gospodarskih javnih služb in način njihovega oblikovanja,
* vrsto in obseg objektov in naprav, potrebnih za izvajanje lokalne gospodarske javne službe, ki so v lasti občine ter del javne lastnine, ki je javno dobro in varstvo, ki ga uživa ter
* druge elemente pomembne za opravljanje in razvoj lokalne gospodarske javne službe.

1. **Lokalne gospodarske javne službe**
2. člen
3. Lokalne gospodarske javne službe so obvezne in izbirne.
4. Obvezne lokalne gospodarske javne službe so določene z zakonom in s tem odlokom.
5. Izbirne lokalne gospodarske javne službe so določene s tem odlokom.
6. člen
7. Na območju občine se kot obvezne lokalne gospodarske javne službe opravljajo naslednje dejavnosti:
8. oskrba s pitno vodo,
9. odvajanje in čiščenje komunalnih odpadnih in padavinskih voda,
10. ravnanje s komunalnimi odpadki,
11. odlaganje ostankov komunalnih odpadkov,
12. javna snaga in čiščenje javnih površin,
13. urejanje javnih poti, površin za pešce in zelenih površin, pešpoti in drugih javnih poti,
14. vzdrževanje občinskih javnih cest,
15. urejanje prometa, javnih parkirišč in garažnih hiš,
16. urejanje pokopališč in oddajanje prostorov za grobove v najem,
17. pogrebne storitve in storitve v zvezi z upepeljevanjem.
18. Kot obvezne lokalne gospodarske javne službe se opravljajo tudi dejavnosti, ki niso določene v prejšnjem odstavku, če tako določa zakon.
19. člen

Na območju občine se kot izbirne lokalne gospodarske javne službe opravljajo naslednje dejavnosti:

1. prisilni odvoz vozil in zapuščenih vozil na območju občine, ki obsega zlasti odstranjevanje nepravilno parkiranih in zapuščenih vozil – hramba in varovanje odstranjenih vozil,
2. urejanje in vzdrževanje javnih kopališč ter obalnega morskega pasu in obalnega morja,
3. urejanje in vzdrževanje javnih sanitarij,
4. urejanje in vzdrževanje tržnic v mestu in naseljih,
5. urejanje ulic, trgov in cest, ki niso razvrščene med magistralne, regionalne in lokalne ceste,
6. transport pitne vode na območjih, ki niso opremljena z vodovodnim sistemom in tja, kjer je potrebno,
7. urejanje javne razsvetljave v naseljih, ki obsega razsvetljavo prometnih in drugih javnih površin v naseljih,
8. krasitev mest, naselij (izobešanje zastav), plakatiranje,
9. izgradnja omrežja in upravljanje z omrežjem za distribucijo zemeljskega plina,
10. upravljanje pristanišč – luk:
11. komunalni privezi,
12. turistični privezi,
13. ravnanje z odpadnim gradbenim materialom,
14. opravljanje javnega prevoza v pomorskem prometu,
15. urejanje in vzdrževanje otroških igrišč.
16. člen

Lokalne gospodarske javne službe iz 5. in 6. člena tega odloka se opravljajo na celotnem območju občine, če s tem odlokom ali odlokom iz 2. člena tega odloka za posamezno lokalno gospodarsko javno službo ni drugače določeno.

1. člen
2. Javne dobrine, ki se zagotavljajo z lokalnimi gospodarskimi javnimi službami, so pod enakimi pogoji določenimi z zakonom ali odlokom občine dostopne vsakomur.
3. Uporaba javnih dobrin, ki se zagotavljajo z obveznimi lokalnimi gospodarskimi javnimi službami, je za uporabnike obvezna, če zakon ali na njegovi podlagi izdan predpis za posamezne primere ne določa drugače.
4. Uporaba javnih dobrin, ki se zagotavljajo z izbirnimi lokalnimi gospodarskimi javnimi službami, za uporabnike ni obvezna, če zakon ali odlok občine za posamezne primere ne določa drugače.
5. **Oblike zagotavljanja javnih služb**
6. člen

Občina zagotavlja lokalne gospodarske javne službe skladno s 3. členom tega odloka v naslednjih oblikah:

* v režijskem obratu,
* v javnem podjetju,
* z dajanjem koncesij.

1. Režijski obrat
2. člen
   * 1. Režijski obrat se ustanovi za izvajanje javne službe, kadar bi bilo zaradi majhnega obsega ali značilnosti službe neekonomično ali neracionalno ustanoviti javno podjetje ali podeliti koncesijo.
     2. Režijski obrat se organizira kot notranja organizacijska enota občinske uprave oziroma službe občine.
     3. Režijski obrat se organizira kot samostojen ali nesamostojen režijski obrat. Organizacijo in delovno področje režijskega obrata določi občinski svet v okviru organizacije in delovnega področja občinske uprave na predlog župana.
     4. Režijski obrat ni pravna oseba.

2 Javno podjetje

11. člen

(1) Javno podjetje se ustanovi za opravljanje ene ali več lokalnih javnih služb večjega obsega ali kadar to narekuje narava monopolne dejavnosti, ki je določena kot lokalna gospodarska javna služba, gre pa za dejavnost, ki jo je mogoče opravljati profitno.

(2) Ustanovitev javnega podjetja, razmerja v javnem podjetju in njegovo delovanje ter druge zadeve v zvezi z javnim podjetjem se opredelijo s posebnim odlokom.

(3) Ustanoviteljske pravice v javnem podjetju izvršuje občinski svet. V primeru, da so poleg občine ustanoviteljice javnega podjetja tudi druge občine, se lahko izvajajo ustanoviteljske pravice prek posebnega skupnega organa za izvajanje ustanoviteljskih pravic, ki ga v skladu z določili zakona, ki ureja lokalno samoupravo, ustanovijo ustanoviteljice javnega podjetja.

(4) V soglasju z ustanoviteljem lahko javno podjetje pogodbeno izvaja javne službe ali druge dejavnosti tudi za druge občine, ki niso ustanoviteljice javnega podjetja.

(5) Praviloma se obvezne gospodarske javne službe izvajajo v javnem podjetju, katerega ustanoviteljica ali soustanoviteljica je občina.

3 Koncesija

12. člen

1. Za opravljanje posamezne lokalne javne službe lahko občina podeli koncesijo pravni ali fizični osebi, ki je registrirana za opravljanje dejavnosti, ki je predmet koncesije in izpolnjuje pogoje za opravljanje lokalne javne službe, ki je predmet koncesije.
2. Koncesija za opravljanje posamezne lokalne javne službe se podeli na podlagi koncesijskega akta.

(3) Občina lahko podeli koncesijo za opravljanje lokalne javne službe za celotno območje občine ali za del območja občine.

(4) Za pridobivanje koncesionarjev, koncesijsko pogodbo, prenehanje koncesijskega razmerja, prenos koncesije, obvezno koncesijo, višjo silo, odgovornost koncesionarja za ravnanja zaposlenih in odgovornost koncedenta za ravnanje koncesionarja in ostala vprašanja v tej zvezi se uporabljajo določila zakona, ki ureja področje gospodarskih javnih služb.

13. člen

(1) Koncesija se podeli na podlagi javnega razpisa, ki se objavi v Uradnem listu RS.

(2) Javni razpis vsebuje najmanj naslednje elemente:

* predmet koncesije,
* območje, za katero se podeljuje koncesija,
* pogoje za koncesijo,
* pogoje, ki jih mora izpolnjevati koncesionar,
* pričetek in trajanje koncesije,
* merilo za izbiro koncesionarja,ter
* druge elemente določene s predpisi in koncesijskim aktom.

(3) Rok za prijavo na razpis ne sme biti krajši od 30 dni in ne daljši od 60 dni.

14. člen

(1) O izbiri koncesionarja odloči direktor občinske uprave z upravno odločbo.

(2) O pritožbi zoper odločbo direktorja občinske uprave odloča župan.

(3) Koncesijsko pogodbo z izbranim koncesionarjem sklene v imenu občine župan.

**V. Strokovno – tehnične, organizacijske in razvojne naloge**

15. člen

(1) Strokovno tehnične, organizacijske in razvojne naloge na področju javnih služb v občini opravlja občinska uprava.

(2) Občinska uprava opravlja s področja lokalnih gospodarskih javnih služb zlasti naloge, ki se nanašajo na:

* strokovne naloge na področju razvoja javnih služb,
* strokovne, tehnične in organizacijske naloge v zvezi z načrtovanjem objektov in naprav, potrebnih za izvajanje javnih služb, če z aktom o ustanovitvi režijskega obrata, javnega gospodarskega zavoda ali javnega podjetja oziroma koncesijsko pogodbo ali pogodbo o vlaganju te naloge niso prenesene na režijski obrat, javni gospodarski zavod, javno podjetje, koncesionarja ali osebo, v dejavnosti katere občina vlaga kapital zaradi zagotavljanja javnih dobrin,
* naloge strokovnega nadzora nad izvajalci javnih služb in osebami, na katere so prenesene posamezne naloge iz tega člena, v zadevah izvajanja teh nalog,
* naloge v zvezi z informatizacijo in informacijsko bazo za potrebe javnih služb,
* strokovne, tehnične in organizacijske naloge v zvezi z javnimi razpisi in izbiro izvajalcev za koncesionirane javne službe ter naloge v zvezi z razpisi za vlaganje kapitala ter pripravo pogodb,
* strokovne, tehnične in organizacijske naloge v zvezi s financiranjem javnih služb,

določanje pogojev in dajanje soglasij k dovoljenjem za posege v prostor, če ti zadevajo infrastrukturne objekte in naprave, če ni to kot javno pooblastilo preneseno na izvajalce javni služb,

* dajanje predpisanih dovoljenj za priključitev na infrastrukturne objekte in naprave, namenjene za izvajanje javnih služb, če ni to kot javno pooblastilo preneseno na izvajanje javnih služb,
* administrativna opravila za svet uporabnikov,
* druge naloge, določene z zakonom, predpisom občine in programom dela.

(3) Naloge iz prve ali druge alinee prejšnjega odstavka se lahko poveri za to usposobljeni organizaciji ali podjetju.

**VI. Varstvo uporabnikov javnih dobrin**

16. člen

Varstvo uporabnikov javnih dobrin na območju občine je urejeno v posebnem odloku.

**VII. Financiranje lokalnih gospodarskih javnih služb**

17. člen

Lokalne gospodarske javne službe se financirajo:

* s ceno javnih dobrin,
* iz proračunskih sredstev,
* iz drugih virov določenih z zakonom ali odlokom občine.

18. člen

(1) Za uporabo javnih dobrin, ki so glede na posameznega uporabnika ali glede na določljive skupine uporabnikov izmerljive, plačujejo uporabniki ceno proizvoda ali storitve, ki je lahko tudi v obliki tarife, takse, nadomestila ali povračila.

(2) Cene se oblikujejo ali določajo na način in po postopku, ki ga določa zakon ali odlok občine v skladu z zakonom.

(3) Cene se lahko določijo diferencirano po kategoriji uporabnikov in količini porabljenih in nudenih javnih dobrin.

(4) Cene se lahko subvencionirajo. Z aktom, s katerim se odloči o subvencioniranju cene, se določita tudi višina in vir subvencij. Subvencije so lahko diferencirane po kategorijah uporabnikov in količini porabljenih in nudenih javnih dobrin.

19. člen

Iz sredstev proračuna se financirajo gospodarske javne službe, s katerimi se zagotavljajo javne dobrine, katerih uporabniki niso določljivi ali katerih uporaba ni izmerljiva.

**VIII. Prehodne in končne določbe**

20. člen

(1) Občina je dolžna uskladiti predpise in sprejeti nove predpise v skladu s tem odlokom najkasneje v roku enega leta.

(2) Do uskladitve in uveljavitve novih predpisov izdanih na podlagi drugega odstavka 3. člena tega odloka ostanejo v veljavi sprejeti odloki.

21. člen

Z dnem uveljavitve tega odloka preneha veljati Odlok o gospodarskih javnih službah v Občini Izola (Ur. objave Občine Izola, št. 13/95, 14/98).

22. člen

Ta odlok začne veljati naslednji dan po objavi v Uradnih objavah.

Številka: 354-129/2013

Datum: 12. 12. 2013

Ž u p a n

**mag. Igor K O L E N C**